ประจำเดือนของเดือนที่แล้วไม่มาค่ะ 1เดือน1อาทิตย์ค่ะ แต่ตกขาวมาเหมือนทุกครั้งก่อนที่ประจำเดือนจะมา อยากทราบค่ะว่าเกิดจากอะไร เพราะบางครั้งมีความรู้สึกว่าปวดท้องเหมือนมาแล้ว
สวัสดีค่ะ ประจำเดือนที่ไม่มาเกินไปจาก 35 วันจากรอบก่อนแล้วนั้น ถือว่าช้าผิดปกติค่ะ สาเหตุที่เกิดขึ้นได้เช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยควรจะตัดสาเหตุเรื่องการตั้งครรภ์ออกไปก่อนค่ะ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่เป็นไปได้ดังกล่าวไป ไม่ควรซื้อยาปรับฮอร์โมนใดๆมาใช้เองในระหว่างนี้